**ՆԱԽԱԳԻԾ 8-35**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՍՅՈՒՆԻՔԻ ՄԱՐԶ  
ԿԱՊԱՆ  ՀԱՄԱՅՆՔԻ  ԱՎԱԳԱՆԻ**

**ՈՐՈՇՈՒՄ**

**----------------------- 2024թ. N ----Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԻ ԿԱՌՈՒՑԱՊԱՏՄԱՆ ԻՐԱՎՈՒՆՔԻ ՏՐԱՄԱԴՐՄԱՆ ՊԱՅՄԱՆԱԳՐԻՑ ԾԱԳԱԾ՝ ՍՈՍ ՄԽԻԹԱՐԻ ԳԱՍՊԱՐՅԱՆԻ ՊԱՐՏԱՎՈՐՈՒԹՅՈՒՆՆԵՐԸ ՆԵՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 42-րդ կետով, հիմք ընդունելով Հայաստանի Հանրապետության քաղաքացիական օրենսգրքի 431-րդ հոդվածը և հաշվի առնելով Կապանի համայնքի ղեկավարի առաջարկությունը, **Կապան համայնքի ավագանին**  **որոշում  է.**

1․ Սյունիքի մարզի Կապան համայնքի և Սոս Մխիթարի Գասպարյանի միջև 2022 թվականի ապրիլի 22-ին կնքված համայնքային սեփականություն հանդիսացող հողամասի հասցե՝ Սյունիքի մարզ Կապան համայնք Կապան քաղաք Բարաբաթում թաղամաս 139, մակերեսը՝ 0,0015 հա կառուցապատման իրավունքի տրամադրման պայմանագրից ծագած և չկատարված պարտավորությունները ընդհանուր՝ 110118 (մեկ հարյուր տասը հազար մեկ հարյուր տասնութ) ՀՀ դրամ, որից մայր գումար՝ 94544 (իննսունչորս հազար հինգ հարյուր քառասունչորս) ՀՀ դրամ և տույժ՝ 15574 (տասնհինգ հազար հինգ հարյուր յոթանասունչորս) ՀՀ դրամ ներել և այն համարել դադարած։

2. Համայնքի ղեկավարին՝ Հայաստանի Հանրապետության օրենսդրությամբ սահմանված կարգով և ժամկետներում ապահովել սույն որոշման կատարումը։

**3․** Սույն որոշումն ուժի մեջ է մտնում պաշտոնական հրապարակման օրվան հաջորդող օրվանից։

**ՏԵՂԵԿԱՆՔ - ՀԻՄՆԱՎՈՐՈՒՄ**

**ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԵՎ ԱՅԴ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

Որոշման նախագծի ընդունման համար հիմք է հանդիսացել կառուցապատման իրավունք ունեցող անձի կողմից տրամադրված տարածքն առանց օգտագործելու և կառուցապատում իրականացնելու համայնքին հետ վերադարձնելու, համայնքային սեփականություն հանդիսացող հողամասի կառուցապատման իրավունքի տրամադրման պայմանագրից հրաժարվելու հանգամանքները։

Որոշման նախագծի ընդունման կապակցությամբ Կապան համայնքի բյուջեում ծախսերի և եկամուտների էական նվազեցում չի նախատեսվում։